১৮৭৯ থেকে ১৮৮৪ সময়কাল পর্যন্ত প্রথম-শ্রেণীর ক্রিকেট জীবন চলমান ছিল তার। এ সময়ে এমসিসি, কেমব্রিজ ও মিডলসেক্সের পক্ষে খেলেছেন। কেমব্রিজ বিশ্ববিদ্যালয় ও মিডলসেক্সের ইন্ডিয়া জেন্টলম্যানের ক্রিকেটার ছিলেন তিনি। চার্লস সর্বকনিষ্ঠ ছিলেন ও স্টাড ভ্রাতৃগণ নামে পরিচিত ছিলেন। ষোল বছর বয়সে ক্রিকেট জগতে প্রবেশ করেন ও এটন কলেজে দলের অধিনায়কের দায়িত্বে ছিলেন। বিদ্যালয় জীবন শেষে কেমব্রিজের ট্রিনিটি কলেজে পড়াশোনা করেন। সেখানে তিনি অসাধারণ ক্রিকেটারের স্বীকৃতি পেয়েছিলেন। তিনি ও তার অপর দুই ভ্রাতা কাইনাস্টন স্টাড ও জর্জ স্টাড ১৮৮১ ও ১৮৮২ সালে কেমব্রিজ দলে একত্রে খেলেছিলেন।

অ্যাশেজ খেলায় জয়ী অস্ট্রেলিয়া দলকে কেমব্রিজ দল ছয় উইকেটে পরাজিত করে। তিন ভাইয়ের মধ্যে স্যার জে ই কে স্টাড ও জি বি স্টাড উদ্বোধনী জুটিতে ১০৬ রান তুলে অবিস্মরণীয় জয়ে ভূমিকা রাখেন। তবে, সি টি স্টাডের ভূমিকা ছিল অনবদ্য। ১১৮ ও অপরাজিত ১৭ রান সংগ্রহের পর আট উইকেট পান।

রচনাসমগ্র
ব্যক্তিগত জীবন
খেলোয়াড়ী জীবন
শৈশবকাল